Kosova shënon përvjetorin e fillimit të luftës – kërkon integrim të shpejtë euro-atlantik
Autoritetet në Kosovë theksuan të shtunën kërkesat për anëtarësim të shpejtë në NATO dhe BE.
Udhëheqësit e Kosovës thanë të shtunën se anëtarësimi në NATO mbetet synimi strategjik dhe i domosdoshëm, meqë kërcënimet ndaj lirisë tashmë janë realitet, pas sulmit ushtarak të Rusisë në Ukrainë, që ka nxitur edhe shqetësimet për mundësinë e destabilizimit të rajonit të Ballkanit Perëndimor. Këto komente u bënë gjatë një parakalimi të Forcës së Sigurisë në kazermën që mban emrin Adem Jashari, me të cilin filluan manifestimet treditëshe në përkujtim të 24 vjetorit të betejës së fshatit Prekaz të komunës së Skenderajt, që shënoi edhe fillimin e luftës gati dy vjeçare në Kosovë. Më 5 mars të vitit 1998, forcat serbe rrethuan familjen Jashari në këtë fshat. Gjatë disa ditë luftimesh humbën jetën 54 anëtarë të familjes. Dhjetë vjet pas asaj beteje Kosova shpalli pavarësinë e saj me mbështetjen e Shteteve të Bashkuara dhe vendeve kryesore të Bashkimit Evropian, ndërsa vazhdon të kundërshtohet nga Beogradi. Presidentja Osmani tha se Kosova duhet të rrisë përkushtimin për ushtrinë në një kohë ta pasigurisë që e ka mbërthyer kontinentin evropian. tha ajo. Kryeministri, Albin Kurti tha se pushtimi i Ukrainës ka rritur edhe më shumë rëndësinë dhe vlerën e epopesë së Ushtrisë Çlirimtare të Kosovës. tha ai. Kryeministri Kurti tha se shqiptarët janë aleatët e Evropës, e cila sipas tij, duhet të përshpejtojë anëtarësimin e Kosovës në Bashkimin Evropian. tha ai. Kosova tashmë ka dënuar agresionin e Rusisë në Ukrainë dhe u është bashkuar sanksioneve amerikane dhe evropiane kundër Kremlinit.